Scott Agnew

Scott Agnew (født 11. juli 1987 i Irvine i North Ayrshire), bedre kjent under sitt kallenavn Aggy, er en skotsk fotballspiller, som for tiden spiller for den skotske ligaklubben Dumbarton.

Fotballkarriere 

Agnew startet sin karriere med Rangers og representerte Skottland på ungdomslandslagsnivå, men han maktet ikke å spille seg inn på førstelaget til Glasgow-klubben. Han flyttet derfor til Hamilton Academical i 2006, men ble frigitt fra kontrakten sommeren 2007. Agnew sluttet seg deretter til Alloa Athletic, der han etablerte seg som fast på førstelaget på venstresiden av midtbanen, og han ble kjent som frisparkspesialist etter en rekke utmerkede dødballøsninger. 

I mai 2008 sluttet Agnew seg til Ayr United på en toårskontrakt for en ukjent overgangssum.

Etter at Ayr rykket opp til førstedivisjon på slutten av 2008–2009-sesongen, ba Agnew om å få et låneopphold og han ble utlånt til Alloa Athletic.

Da Agnew kom tilbake til Ayr United etter sitt låneopphold hos Alloa, ble han lånt ut igjen, men denne gangen til Stranraer. Deretter signerte han for Stranraer på permanent basis for 2010–2011-sesongen.

Den 27. mai 2011 signerte Agnew ny kontrakt for Dumbarton.

Annen karriere 

Scott Agnew benytter sin erfaring som spiller som trener for ungdomslag, såkalt AUFA Community Coach. Han har hittil tatt trenerutdannelse på nivå 1 til 4. Favorittfilmen hans er "8 Mile" og favorittspilleren er Lionel Messi.

Referanser

Eksterne lenker 
 
 Scott Agnew hos AlloaAthletic.co.uk

Skotske fotballspillere
Fotballspillere for Rangers FC
Fotballspillere for Hamilton Academical FC
Fotballspillere for Alloa Athletic FC
Fotballspillere for Ayr United FC
Fotballspillere for Stranraer FC
Fotballspillere for Dumbarton FC
Personer fra Irvine
Personer fra North Ayrshire
Fødsler i 1987